તમે ડિજિટલ વીમો ઉતરાવ્યો છે? 🔓 | CyberSafar
નિઃશુલ્ક લેખો
માર્ચ-2019 અંકના લેખો
માહિતી અને સમજનું સંતુલન
જિઓમાં ગ્રૂપ કોલિંગની સુવિધા આપતી એપ ઉમેરાઈ
વોટ્સએપના મેસેજ હવે રિપોર્ટ કરી શકાશે
સ્માર્ટફોનમાં માલવેરનું ભારતમાં ચિંતાજનક પ્રમાણ
સસ્તા એન્ડ્રોઇડ ફોનમાં પણ એન્ક્રિપ્શન સુવિધા મળવા લાગશે
અમદાવાદના 'એકલવ્ય'ને અમેરિકા આવવા ગૂગલનું આમંત્રણ!
સ્માર્ટ શોપિંગ
લેપટોપ ખરીદતી વખતે કઈ કઈ બાબતો ધ્યાનમાં રાખશો?
ડેટાનો મહાસાગર : મશીન લર્નિંગથી ૧.૪ અબજ ચોરસ માઇલ્સ પર બાજનજર!
રેડિએશનની દૃષ્ટિએ વિવિધ ફોન
વીઓએલટીઇનો લાભ તમને ફોનમાં મળવા લાગ્યો?
ફોન પાસેથી કામ લો, સ્પર્શ વિના!
જીમેઇલ એપમાં મોટા ફેરફાર
વેબ વર્લ્ડ
જીમેઇલના વેબ વર્ઝનમાં નવી સુવિધા
ફેસબુકમાં કંઈક પણ ડિલીટ કર્યા પછી તેનું શું થાય?
ફેસબુકમાં બે એકાઉન્ટ મર્જ કરી શકાય?
એક્સેલમાં ફોર્મ્યુલા અને ફંકશન વચ્ચે શું ફેર છે?
સ્કૂલ ગાઇડ
ગણિત જુઓ 'જુદી રીતે'
જાણો કૂકીઝના વિવિધ પ્રકાર
સ્ટે-બાય-સ્ટેપ
પેટીએમ એપમાં વીમાનું પ્રીમિયમ કેવી રીતે ભરશો?
પર્સ્પેક્ટિવ ડેવલપ કરતી ગેમ ; પોલીસ્ફિયર
પાવર સર્કિટની રમત
સ્માર્ટ ગાઇડ
ફોનમાં ઈ-મેઇલ્સ અંકુશમાં રાખો
એકથી વધુ ટેબ્સ એક સાથે ખસેડો
આઇફોનને વધુ સલામત બનાવો
હોમ સ્ક્રીન પર શોર્ટ કટ નથી જોઇતા?
મેપ્સમાં એકથી વધુ સ્થળ ઉમેરો
કનેક્ટેડ એપ્સ ડિસકનેક્ટ કરો
ઉબરમાં ટ્રસ્ટેડ કોન્ટેક્ટસ ઉમેરો
ફૂડ એપમાં ઓર્ડરમાં ફેરફાર કરી શકાય?
વર્ડમાં બે ટેક્સ્ટ એક સાથે ખસેડો
ફાઇલ્સનું જુદા જુદા ફોર્મેટમાં કન્વર્ઝન
તમારા આઈફોનમાં વોટ્સએપ લોક કરો
રિવાઇન્ડ
ટ્રાય કરો ટ્રેલો
તમે ડિજિટલ વીમો ઉતરાવ્યો છે? 🔓
આપણી ગેરહાજરીમાં સ્વજનોની મુશ્કેલી ઓછી કરવા કેટલાંક પગલાં અત્યારથી જ લેવા જેવાં છે.
આજ (ફેબ્રુઆરી 07, 2019)નાં અખબારોમાં સમાચાર છે કે કેનેડાની એક ક્રિપ્ટોકરન્સી એક્સચેન્જ કંપનીના એકમાત્ર ડિરેક્ટરનું અચાનક અવસાન થયું, કંપનીના સૌથી અગત્યના પાસવર્ડની માત્ર તેમને ખબર હતી, પરિણામે અનેક લોકોના કરોડો ડોલર ફસાઈ ગયા છે.
આ સમાચાર સાથે, આપણને કંઈ લેવાદેવા નથી એવું તમને લાગતું હોય, તો ફરી વિચારો!
ક્યારેક તમારી સાથે એવું બન્યું હશે કે તમે ફેસબુકમાં લોગ-ઇન થવાનો પ્રયાસ કરો અને વારંવાર પાસવર્ડ ખોટો હોવાનો મેસેજ મળે. એવું જ ગૂગલમાં બની શકે. ગૂગલમાં એક જ એકાઉન્ટના પાસવર્ડથી જીમેઇલ અને તેના ઉપરાંત ગૂગલની બીજી કેટલીય સર્વિસમાં આપણે દાખલ થઈ શકીએ છીએ.
આપણા નવા જીવનસાથી જેવા સ્માર્ટફોન અને તેમાંના ડેટાને તમે જીવની જેમ સાચવવા માગતા હો તો તેમાં પણ દાખલ થવા માટે તમે પાસવર્ડ રાખ્યો હશે (ન રાખ્યો હોય તો આ લેખ પડતો મૂકીને પહેલું કામ એ કરો!) એ સિવાય, બેન્કિંગ, મ્યુચ્યુઅલ ફંડ, જીવનવીમો અને બીજા વીમા, શેરબજારનું ડીમેટ એકાઉન્ટ… કેટકેટલી જગ્યે આપણે પાસવર્ડનો ચોકીપહેરો વટાવીને આગળ વધવું પડે છે!
હવે એ વિચારો કે આ બધામાં ક્યાંક આપણે પોતે પાસવર્ડ ભૂલી જઈએ કે લખવામાં ગફલત કરીએ તો આપણો જીવ અધ્ધર થઈ જાય છે, તો આપણી ગેરહાજરીમાં, આપણા સ્વજન માટે એ કામ કેટલું મુશ્કેલ બને? જેના વિશે લખવાનું કે વિચારવાનું ન ગમે એવો આ વિષય છે, પણ વાસ્તવિક દુનિયાની જેમ, ડિજિટલ દુનિયામાં પણ આપણી અણધારી વિદાય સ્વજન માટે બહુ મુશ્કેલ બની શકે છે.
એમની મુશ્કેલી થોડી હળવી કરવાનો સૌથી સહેલો રસ્તો આપણો ડિજિટલ વીમો ઉતરાવી રાખવાનો છે!
એ માટે કોઈ પોલિસી લેવાની જરૂર નથી, ફક્ત આપણા સ્માર્ટફોનને અનલોક કરવાનો પાસવર્ડ અચૂકપણે, રીપીટ, અચૂકપણે તમારા જીવનસાથીને ખબર હોય એટલું સુનિશ્ચિત કરો. તમે જ્યારે પણ આ પાસવર્ડ બદલો ત્યારે, ફરી અચૂક, અચૂક જીવનસાથીને તેની જાણ કરો.
સ્વજનની અણદારી વિદાય પછી તેમના કોઈ પણ ડિજિટલ એકાઉન્ટમાં, જે તે એકાઉન્ટના પાસવર્ડ વિના દાખલ થવું બહુ મુશ્કેલ છે અને જે તે સર્વિસ સાથે લાંબી કવાયત પછી એ કામ કદાચ થાય તો થાય. તેને બદલે, ફક્ત મોબાઇલમાં દાખલ થવું શક્ય હશે તો બાકીનાં બધાં કામ ઘણાં સહેલાં થઈ જશે.
તમારી ડિજિટલ જિંદગી વિશે થોડો શાંતિથી વિચાર કરશો તો સ્પષ્ટ થશે કે આપણા તમામ ઓનલાઇન એકાઉન્ટ્સનાં મૂળ અંતે આપણા સ્માર્ટફોન સુધી પહોંચે છે. કોઈ પણ એકાઉન્ટનો પાસવર્ડ ભૂલી ગયા હો તો તેને રીસેટ કરવા માટેની લિંક આપણા ઈ-મેઇલમાં આવે છે. કોઈ કારણસર એકાઉન્ટ લોક થઈ ગયું હોય તો તેને અનલોક કે રીએક્ટિવેટ કરવા માટેનો પાસકોડ કે વન ટાઇમ પાસવર્ડ (ઓટીપી) આપણા જે તે ખાતામાં રજિસ્ટર્ડ મોબાઇલ નંબર પર આવે છે.
એટલે હવે જીવનસાથી ક્યારેક તમારો ફોન લઈને તેમાં કંઈ જુએ તો અકળાશો નહીં! ઉલટાનું એવું એ ન કરે તો અકળામણ અનુભવજો કારણ કે એ વારંવાર ઉપયોગ કરશે તો જ તેને તમારા ફોનનો પાસવર્ડ યાદ રહેશે!
આ ડિજિટલ વીમાની વાત થઈ, ડિજિટલ વિલ પણ ઉતરાવી શકાય છે! જેમ કે ફેસબુકમાં તમે તમારા મિત્રો કે સ્વજનોને લેગસી કોન્ટેક્ટ તરીકે સેવ કરી શકો છો, જેથી તેઓ તમારી ગેરહાજરીમાં એકાઉન્ટ વિશે યોગ્ય નિર્ણય અને પગલાં લઈ શકે.
એ સિવાય, જો તમારો ડિજિટલ પથારો બહુ મોટો હોય તો એ દરેકમાં તમારા પરિવાર માટે એક્સેસ શક્ય એટલી બનાવવા એક ડાયરીમાં દરેક સર્વિસ, યૂઝરનેમ અને પાસવર્ડ નોંધો સ્વજનને તેની જાણ હોય, એ સુનિશ્ર્ચિત કરવા જેવું છે.
તમારા ડિજિટલ વીમા અને વિલ, બંને વિશે શાંતિથી જરૂર વિચાર કરજો!
વિશેષ વાંચન (લોગ-ઇન જરૂરી)
સિમ કાર્ડ સ્વેપ ફ્રોડઃ આપણા ઓટીપી ચોરવાની રમત
ફેસબુક પર સક્રિય સ્વજનની વિદાય પછી…
085_March-2019
Mukesh Bhatt July 20, 2019 at 12:51 pm
ખૂબ જ ઉપયોગી લેખ છે. લેખનો ઇ મેઇલ ક્રરવા બદલ આભાર.
Rajesh B Shah February 9, 2019 at 11:40 pm
Very useful article. You are doing a very commendable job of providing very useful information in Gujarati language particularly when every one is crazy about English language. Please keep it up and I wish you every success in your efforts.